John Erik Riley

John Erik Riley (født 12. juli 1970 i Portland, Maine, USA) er en norsk forfatter, fotograf og forlagsredaktør. Han arbeider som redaksjonssjef for norsk skjønnlitteratur i Cappelen Damm.John Erik Riley - 50 års omtale i Aftenposten 12. juli 2020

 Litterær løpebane 

 Skjønnlitteratur og sakprosa 
Riley debuterte i 1995 med romanen Ikoner i et vindu. Som skjønnlitterær fofatter har han både utgitt noveller, kortprosa, skuespill og dikt. Hans tilknytning til USA har vært et viktig tema i hans forfatterskap og hans rolle i norsk offentlighet.John Erik Riley - 50 års omtale i Klassekampen 10. juli 2020 Han har også vært nominert til kritikerprisen. 

Bøkene kjennetegnes av overganger mellom fiksjon og virkelighet. Sakprosautgivelsene San Francisco og Blår inneholder for eksempel flere skjønnlitterære passasjer mens boka Mølleland, om krigene på Balkan, inneholder dokumentarisk materiale. Både Blår og San Francisco handler en god del om terrorangrepene 11. september 2001 og de politiske omveltningene som fulgte. 

 Amerikanske tilstander (2008) 
Sammen med Henrik H. Langeland og Mattis Øybø utga han i 2008 boken Amerikanske tilstander på Gyldendal Norsk Forlag. Boken inneholdt samtaler med Tom Wolfe, Don DeLillo, Bret Easton Ellis, Jonathan Franzen, Chuck Palahniuk, Richard Powers, Joan Didion, William T. Vollmann, George Saunders, Lorrie Moore, Dave Eggers, Cynthia Ozick og David Foster Wallace, samt noveller av Lorrie Moore, George Saunders, Chuck Palahniuk og William T. Vollmann. 

 Spaltist, debattant og fotograf 
Riley er også kjent som spaltist og debattant. Han har skrevet for Morgenbladet, Klassekampen, Dagbladet, Aftenposten og Dagens Nyheter i Sverige. Sammen med Nikolaj Frobenius var han redaktør for litteraturtidsskriftet Vinduet fra 1998 til 2001.

Riley har også utmerket seg som fotograf, og hadde i 2008 en utstilling av fotografier i samarbeid med Norsk litteraturfestival. Dette er et av flere samarbeid Riley har hatt med Johan Harstad og The Lacktr Prpgnda Community. 

 Utgivelser 

 Skjønnlitteratur 
 1995: Ikoner i et vindu, eller Sagatid (fortellinger)
 1999: Vandrehistorier (noveller)
 2001: Mølleland (noveller og kortprosa)
 2004: Vandrehistorier ; Mølleland ; Forventning. Nye og reviderte tekster
 2005: Motormouth (skuespill) – i Byens ansikt
 2008: Hemmelige tjenester (diktsamling)
 2011: Heimdal, California (roman)
 2020: Det jeg var (prosa, fotografi)

 Essay 
 1996: En spissformulering
 2006: Blår

 Sakprosa 
 2003: San Francisco – en reise, én vei, med familie
 2008: Amerikanske tilstander – sammen med Henrik H. Langeland og Mattis Øybø
 2018: Øynene i ørkenen

Referanser

 Eksterne lenker 
Presentasjon av John Erik Riley i Forfatterkatalogen på Forfattersentrums nettsider
 John Erik Riley i NRK Forfatter

Kategori:Norske novellister
Kategori:Norske redaktører
Kategori:Norske essayister